

Οί9ί(Λΐ5^9ηεοΙ 6γ I 
ΤΗθοϋοΓοε Μουιηαρι 
ΡβΙε: 2007.06.21^0:49:16 
ΕΕ5Τ 
Ρθ35θπ: δίβΙΊΘο ΡϋΡ 
(θπΦθθθβθ) | 

ΙοοΒίΐοπ: Αϋτβ|5, ΕΙΙίγιϊΚο 
Τγρ09Γ3ίί0 


16065 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1020 

22 Ιουνίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Κανονισμός λειτουργίας της Ειδικής Επιτροπής για την 
εξέταση προσφυγών κατά αποφάσεων του Γενικού 

Γραμματέα της Περιφέρειας. 1 

Πολιτογράφηση Ομογενών Αλλοδαπών ΜΙΧΑΗΛΙΔΗ ΓΕ¬ 
ΩΡΓΙΟΥ του ΛΟΥΚΙΑΝΟΥ κ.λπ. 2 

Ανάκληση απόφασης πολιτογράφησης αλλογενούς αλ¬ 
λοδαπής ΔΡΙΒΑ ΚΟΥΕΣΤΑ ΑΝΝΑΣ ΑΓΚΟΥΣΤΙΝΑΣ συζ. 

ΧΡΗΣΤΟΥ. 3 

Πολιτογράφηση Αλλογενούς Αλλοδαπού ΣΑΡΚΑΟΥΙ 

ΤΖΩΡΤΖ του ΓΚΑΪΕΝΤ. 4 

Έγκριση υπερωριακής εργασίας υπαλλήλων με σχέση 
εργασίας Ιδιωτικού Δικαίου αορίστου χρόνου, της 
Γ.Γ.Π.Σ. του Υπουργείου Οικονομίας και Οικονομικών 

για το έτος 2007. 5 

Κανονισμός Εσωτερικής Λειτουργίας Συμβουλίου Εθνι¬ 
κής Ενεργειακής Στρατηγικής. 6 

Τροποποίηση της υπ’ αριθμ. Β3 - 77/06 ΦΕΚ 526/27.4.2006 
απόφασης σχετικά με εξουσιοδότηση για υπογραφή 

εγγράφων «Με εντολή Υφυπουργού». 7 

Προσθήκη τμήματος στη Μ.Σ. Δωδεκανησιακού Ομί¬ 
λου. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 76091/21914/ 
18.5.2007 απόφαση του Υφυπουργού Εσωτερικών Δη¬ 


μόσιας Διοίκησης και Αποκέντρωσης . 9 

Διόρθωση σφάλματος στην υπ’ αριθμ. Φ. 74247/ 
16202/10.5.2007 απόφαση του Υφυπουργού Εσωτε¬ 
ρικών Δημόσιας Διοίκησης και Αποκέντρωσης 10 


ΑΠΟΦΑΣΕΙ Σ 

Αριθμ. 31925 (1) 


Κανονισμός λειτουργίας της Ειδικής Επιτροπής για την 
εξέταση προσφυγών κατά αποφάσεων του Γ ενικού 
Γ ραμματέα της Περιφέρειας. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 152, παρ. 5 ΔΚΚ (ν. 3463/2006, Α' 114). 


β) Του άρθρου 90 του Κώδικα νομοθεσίας για την 
κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του π.δ. 63/2005 (ΑΊ98). 

2. Την υπ’ αριθμ. ΔΙΔΚ/Φ.1/2/6139/24.3.2004 (ΦΕΚ 527/Β') 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης» όπως 
αυτή τροποποιήθηκε με την υπ’ αριθμ. 17398/13.9.2005 
(ΦΕΚ Β' 1284) όμοια. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο 1 

Η λειτουργία της Ειδικής Επιτροπής για την εξέτα¬ 
ση προσφυγών κατά αποφάσεων του Γ ενικού Γ ραμ¬ 
ματέα της Περιφέρειας που εκδίδονται στο πλαίσιο 
της άσκησης εποπτείας επί των πράξεων των οργάνων 
των δήμων και κοινοτήτων και των νομικών τους προ¬ 
σώπων δημοσίου δικαίου διέπεται από τον παρόντα 
κανονισμό. 

Για όσα θέματα δεν ρυθμίζονται, ειδικώς, με την πα¬ 
ρούσα, εφαρμόζονται, αναλόγως, οι διατάξεις περί συλ¬ 
λογικών οργάνων της Διοίκησης του Κώδικα Διοικητικής 
Διαδικασίας (ν. 2690/1999, Α' 45). 

Αρθρο 2 

Συνεδρίαση της Ειδικής Επιτροπής 

1. Η Ειδική Επιτροπή συνεδριάζει τακτικά τουλάχιστον 
δύο φορές το μήνα εντός και εκτός ωραρίου δημοσίων 
υπηρεσιών καθώς και σε έκτακτες συνεδριάσεις όταν 
το κρίνει ο Πρόεδρος. 

2. Η Ειδική Επιτροπή συνεδριάζει νομίμως με την πα¬ 
ρουσία του Προέδρου ή του νόμιμου αναπληρωτή του 
και ενός τουλάχιστον εκ των μελών της, τακτικών ή 
αναπληρωματικών. 

3. Ο Πρόεδρος καθορίζει την ημέρα και την ώρα των 
συνεδριάσεων, καθώς και τα θέματα της ημερήσιας 
διάταξης και καλεί τηλεφωνικά, μέσω του Γ ραμματέα 
της Ειδικής Επιτροπής, τα τακτικά και τα αναπληρωμα¬ 
τικά μέλη να συμμετάσχουν. Ο Γραμματέας καταχωρεί 
σχετική σημείωση σε ειδικό βιβλίο. Η πρόσκληση γίνεται 

τουλάχιστον σαράντα οκτώ ώρες πριν τη συνεδρίαση, 
η προθεσμία αυτή όμως μπορεί να συντμηθεί, σε περί¬ 
πτωση που εξετάζεται υπόθεση, η προθεσμία για την 
εξέταση της οποίας, λήγει νωρίτερα. Πρόσκληση των 
μελών δεν απαιτείται, όταν οι συνεδριάσεις γίνονται σε 
τακτές ημερομηνίες με απόφαση της Ειδικής Επιτρο¬ 
πής, η οποία γνωστοποιείται και στα αναπληρωματικά 
μέλη της. 

4. Τόπος διενέργειας των συνεδριάσεων της Ειδικής 
Επιτροπής ορίζεται το οικείο δικαστικό μέγαρο της 
έδρας της Ειδικής Επιτροπής, όπως αυτή έχει καθο- 
ρισθεί με την απόφαση συγκρότησής της, εκτός εάν 
ορισθεί άλλος τόπος με απόφαση του οικείου Γενικού 
Γραμματέα της Περιφέρειας εντός της ίδιας έδρας. 

5. Οι συνεδριάσεις της Ειδικής Επιτροπής είναι δη¬ 
μόσιες. 

6. Ο Πρόεδρος κηρύσσει την έναρξη και τη λήξη της 
συνεδρίασης, διευθύνει τη συζήτηση και φροντίζει για 
την εύρυθμη λειτουργία της Ειδικής Επιτροπής. 

Άρθρο 3 

Λειτουργία της Ειδικής Επιτροπής 

1. Η Ειδική Επιτροπή αλληλογραφεί δια του Προέδρου, 
απευθείας, με τις δημόσιες αρχές, τα νομικά πρόσωπα 
και τους πολίτες. 

2. Ο Γραμματέας τηρεί πρωτόκολλο εισερχομένων- 
εξερχόμενων εγγράφων, σε ηλεκτρονική ή έντυπη μορ¬ 
φή, στο οποίο καταχωρεί αυθημερόν κάθε έγγραφο που 
περιέρχεται στην Ειδική Επιτροπή, ή αποστέλλονται από 
αυτήν, κατά αύξοντα αριθμό, με μνεία του θέματος και 
των στοιχείων που το συνοδεύουν. Στο πρωτόκολλο 
αναγράφονται επίσης τα στοιχεία του αποστολέα ή 
του παραλήπτη του εγγράφου καθώς και η ημερομη¬ 
νία εξόδου ή εισόδου του εγγράφου από την Ειδική 
Επιτροπή. 

3. Ο Γραμματέας ενημερώνει τον Πρόεδρο της Ειδικής 
Επιτροπής για τις υποθέσεις που εκκρεμούν και ο Πρό¬ 
εδρος ορίζει το μέλος της Ειδικής Επιτροπής, το οποίο 
θα συντάξει έγγραφη εισήγηση για κάθε μία από αυτές. 
Ο Πρόεδρος μπορεί εφόσον κρίνει τούτο αναγκαίο να 
εισηγηθεί ο ίδιος την υπόθεση. 

4. α. Ο Γ ραμματέας οφείλει να τηρεί στο αρχείο της 
Ειδικής Επιτροπής 1) κάθε έγγραφο που περιέρχεται σε 
αυτή, 2) τις προσφυγές, 3) τις αντίστοιχες αποφάσεις 
και 4) όλα τα συνοδευτικά τους έγγραφα. 

β. Ο Γ ραμματέας οφείλει να χορηγεί επικυρωμένα φω¬ 
τοαντίγραφα εγγράφων, όταν του ζητηθούν εγγράφως, 
από οποιονδήποτε έχει έννομο συμφέρον. 

5. Η Ειδική Επιτροπή έχει δική της σφραγίδα. Η σφραγί¬ 
δα αποτελείται από τρεις επάλληλους και ομόκεντρους 
κύκλους, από τους οποίους ο εξωτερικός έχει διάμετρο 
0,04 μ. Στον εσωτερικό κύκλο τίθεται το έμβλημα της 
Ελληνικής Δημοκρατίας, σύμφωνα με το άρθρο 2 του ν. 
48/1975 (ΦΕΚ 108, Α'), στο δεύτερο κύκλο αναγράφεται 
με κεφαλαία γράμματα ο τίτλος «Ειδική Επιτροπή του 
Νομού... ή των Νομών ....» (ο Νομός ή οι Νομοί τοπικής 
αρμοδιότητας της Ειδικής Επιτροπής) ή «1η, 2η,... Ειδική 
Επιτροπή του Νομού...» (όταν συστήνονται πολλές επι¬ 
τροπές στον ίδιο Νομό) και στον εξωτερικό οι λέξεις 
«ΕΛΛΗΝΙΚΗ ΔΗΜΟΚΡΑΤΙΑ». Υπεύθυνος για τη φύλαξη 
της σφραγίδας είναι ο Γραμματέας της Ειδικής Επι¬ 
τροπής. 


Αρθρο 4 

Εξέταση προσφυγής 

1. Η Ειδική Επιτροπή εξετάζει προσφυγές που ασκού¬ 
νται ενώπιον της από οποιονδήποτε έχει έννομο συμφέ¬ 
ρον και στρέφονται κατά των αποφάσεων ή παραλείψε¬ 
ων του Γ ενικού Γ ραμματέα της Περιφέρειας οι οποίες 
εκδίδονται σύμφωνα με τις διατάξεις των άρθρων 149 
και 150 του Κώδικα Δήμων και Κοινοτήτων (ν. 3463/ 
2006). Η Ειδική Επιτροπή αποφασίζει μέσα σε αποκλει¬ 
στική προθεσμία τριάντα (30) ημερών από την υποβολή 
της προσφυγής σε αυτήν. 

2. Κατ’ αρχήν εξετάζεται εάν η προσφυγή ενώπιον της 
Ειδικής Επιτροπής έχει ασκηθεί παραδεκτά. Ως ημε¬ 
ρομηνία υποβολής της προσφυγής λογίζεται, η ημε¬ 
ρομηνία κατάθεσης της στο πρωτόκολλο της Ειδικής 
Επιτροπής και στην περίπτωση που αυτή αποσταλεί 
με συστημένη επιστολή, η ημερομηνία σφραγίδας του 
ταχυδρομείου. 

Εάν η προσφυγή κατατεθεί σε άλλη αρχή, εκείνη στην 
οποία κατατέθηκε οφείλει να τη διαβιβάσει στην Ειδική 
Επιτροπή το αργότερο μέσα σε πέντε (5) μέρες. Στην 
περίπτωση αυτή η προθεσμία των τριάντα ημερών αρ¬ 
χίζει από την ημερομηνία περιέλευσης της προσφυγής 
στην Ειδική Επιτροπή. 

3. Η Ειδική Επιτροπή μπορεί κατά την εξέταση της 
προσφυγής να καλέσει για τη διευκόλυνση του έργου 
της προς έκθεση των απόψεών τους ή παροχή πληρο¬ 
φοριών, τον προσφεύγοντα ή εκπρόσωπο του ή υπη¬ 
ρεσιακούς παράγοντες ή εκπρόσωπο του οικείου ΟΤΑ 
ή άλλα πρόσωπα που έχουν έννομο συμφέρον από την 
έκβαση της υπόθεσης. 

Είναι δυνατή η εκπροσώπηση ενώπιον της ανωτέρω 
Επιτροπής δια πληρεξούσιου δικηγόρου. 

Η Ειδική Επιτροπή εφόσον το κρίνει αναγκαίο πριν 
την έκδοση της απόφασης της μπορεί να ζητήσει τη 
γνώμη άλλου οργάνου. 

Οποιαδήποτε επιπλέον έγγραφα, ζητούνται εγγρά- 
φως από τον Γ ενικό Γ ραμματέα της Περιφέρειας που 
εξέδωσε την πράξη, μαζί με τις απόψεις του και απο- 
στέλλονται στην Ειδική Επιτροπή αυθημερόν με κάθε 
πρόσφορο μέσον. 

Όλες οι παραπάνω ενέργειας δεν αναστέλλουν την 
προθεσμία της παρ. 1 για την έκδοση της απόφασης. 

4. Η Ειδική Επιτροπή εφόσον η προσφυγή έχει ασκηθεί 
παραδεκτά ασκεί έλεγχο νομιμότητας μόνο επί των 
λόγων ακύρωσης που προβάλλονται με την προσφυγή 
κατά της πράξης του Γ ενικού Γ ραμματέα της Περιφέ¬ 
ρειας. 

Άρθρο 5 

Απόφαση επί της προσφυγής 

1. Η Ειδική Επιτροπή εκδίδει απόφαση με την οποία 
αποδέχεται ή απορρίπτει την προσφυγή. Η απόφαση 
πρέπει να περιέχει πλήρη, ειδική και σαφή αιτιολογία. 

2. Οι αποφάσεις της Ειδικής Επιτροπής λαμβάνονται 
με την απόλυτη πλειοψηφία των παρόντων μελών. Σε 
περίπτωση ισοψηφίας υπερισχύει η ψήφος του Προέ¬ 
δρου. 

3. Επί του σώματος της προσφυγής που εξετάζεται 
σημειώνεται περιληπτικό το αποτέλεσμα της ψηφοφο¬ 
ρίας και υπογράφεται από τον Πρόεδρο και τα μέλη. 
Κάθε απόφαση της Ειδικής Επιτροπής παίρνει ιδιαί- 

τερο αριθμό και στην αρχή κάθε χρόνου γίνεται νέα 
αρίθμηση. 

4. Σε περίπτωση που η Ειδική Επιτροπή δεν εκδώσει 
απόφαση μέσα στις προθεσμίες της παρ. 1 του άρθρου 
4 της παρούσας, θεωρείται ότι η προσφυγή έχει απορ- 
ριφθεί. Στην περίπτωση αυτή εκδίδει σχετική διαπιστω- 
τική πράξη που κοινοποιείται σύμφωνα με τα οριζόμενα 
στην επόμενη παράγραφο. 

5. Οι αποφάσεις της ειδικής επιτροπής κοινοποιούνται 
με έγγραφο που υπογράφεται από τον Πρόεδρο αυτής 
συνοδευόμενο από απόσπασμα του σχετικού πρακτικού 
το οποίο επιδίδεται: α) στον Γενικό Γραμματέα της Περι¬ 
φέρειας, β) στον οικείο Δήμο ή Κοινότητα, ή στο νομικό 
τους πρόσωπο και γ) στον ή στους προσφεύγοντες. 

6. Οι αποφάσεις της Ειδικής Επιτροπής δημοσιεύονται 
με φροντίδα του δήμου ή της κοινότητας. Η δημοσίευση 
γίνεται με ανάρτηση στο κατάστημα του οικείου οργα¬ 
νισμού. Για τις δημοσιεύεις αυτές συντάσσεται πρακτικό 
ενώπιον δύο (2) μαρτύρων. 

7. Οι αποφάσεις της Ειδικής Επιτροπής προσβάλλο¬ 
νται μόνο στα αρμόδια δικαστήρια. 

Άρθρο 6 

Πρακτικά συνεδρίασης 

1. Γ ια τις συνεδριάσεις της Ειδικής Επιτροπής συντάσ- 
σεται πρακτικό με αύξοντα αριθμό, στο οποίο μνημονεύ¬ 
ονται η ημερομηνία, ο τόπος συνεδρίασης τα ονόματα 
και η ιδιότητα των παρισταμένων μελών, τα θέματα που 
συζητήθηκαν με συνοπτική αλλά περιεκτική αναφορά 
στο περιεχόμενό τους, οι απόψεις που διατύπωσαν συ¬ 
νοπτικά τυχόν κληθέντες από την Ειδική Επιτροπή για 
παροχή πληροφοριών καθώς και το ονοματεπώνυμο και 
η ιδιότητα αυτών και τέλος τα αποτελέσματα της ψη¬ 
φοφορίας και οι αποφάσεις που λήφθηκαν. Το πρακτικό 
συνοδεύεται από την έγγραφη εισήγηση του μέλους της 
Ειδικής Επιτροπής σε φωτοαντίγραφο. 

Στο πρακτικό καταχωρείται η γνώμη και το ονοματε¬ 
πώνυμο του μέλους που τυχόν μειοψήφησε. 

2. Το πρακτικό συντάσσεται από τον Γραμματέα και 
υπογράφεται από τον Πρόεδρο και τον Γ ραμματέα. 

3. Τα πρακτικά της Ειδικής Επιτροπής βιβλιοδετούνται 
με μέριμνα του Γ ραμματέα στο τέλος κάθε έτους. 

Η Ισχύς του παρόντος κανονισμού αρχίζει από την 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2007 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

( 2 ) 

Πολιτογράφηση Ομογενών Αλλοδαπών ΜΙΧΑΗΛΙΔΗ 
ΓΕΩΡΓΙΟΥ του ΛΟΥΚΙΑΝΟΥ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 17174/17533/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 7.4.2005 αίτηση 
πολιτογράφησης του ομογενούς αλλοδαπού ΜΙΧΑΗΛΙ- 
ΔΗ ΓΕΩΡΓΙΟΥ του ΛΟΥΚΙΑΝΟΥ, για την απόκτηση της 
Ελληνικής ιθαγένειας. 


2. Με την υπ’ αριθμ. Φ. 61865/10030/6.6.2007 απόφα¬ 
ση του Υφυπουργού Εσωτερικών, Δημόσιας Διοίκησης 
και Αποκέντρωσης, γίνεται δεκτή η από 5.1.1998 αίτηση 
πολιτογράφησης του ομογενούς αλλοδαπού ΑΡΟΥΣΤΑ- 
ΜΙΑΝ ΑΣΟΤ του ΦΑΣΑ, για την απόκτηση της Ελληνικής 
ιθαγένειας. 

3. Με την υπ’ αριθμ. Φ. 85024/25816/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 16.3.2000 αίτηση 
πολιτογράφησης του ομογενούς αλλοδαπού ΣΤΕΦΑ- 
ΝΙΔΗ ΕΥΑΓΓΕΛΟΥ του ΙΩΑΝΝΗ, για την απόκτηση της 
Ελληνικής ιθαγένειας. 

4. Με την υπ’ αριθμ. Φ. 103814/23259/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνονται δεκτές οι από 3.11.2003 αιτήσεις 
πολιτογράφησης των ομογενών αλλοδαπών: 

α) ΑΝΤΩΝΙΟΥ ΕΛΛΗΣ χήρα ΑΝΔΡΕΑ και 

β) ΑΝΤΩΝΙΟΥ ΣΤΕΛΛΑΣ του ΑΝΔΡΕΑ, για την απόκτη¬ 
ση της Ελληνικής ιθαγένειας. 

5. Με την υπ’ αριθμ. Φ. 104853/21555/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 14.7.2005 αίτηση 
πολιτογράφησης της ομογενούς αλλοδαπής ΠΙΡΕΛΟ- 
ΓΛΟΥ ΜΑΓΔΑΛΗΝΗΣ του ΜΙΧΑΗΛ, για την απόκτηση 
της Ελληνικής ιθαγένειας. 

6. Με την υπ’ αριθμ. Φ. 105759/8210/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 9.2.2006 αίτηση πο¬ 
λιτογράφησης της ομογενούς αλλοδαπής ΚΟΥΡΤΟΥΛ- 
ΜΟΥΣ ΑΛΙΚΗΣ του ΚΩΝΣΤΑΝΤΙΝΟΥ, για την απόκτηση 
της Ελληνικής ιθαγένειας. 

7. Με την υπ’ αριθμ. Φ. 106707/20485/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 28.3.2006 αίτηση 
πολιτογράφησης του ομογενούς αλλοδαπού ΜΗΛΙΟ- 
ΠΟΥΛΟΥ ΑΛΕΞΑΝΔΡΟΥ-ΧΡΗΣΤΟΥ του ΙΩΑΝΝΗ, για την 
απόκτηση της Ελληνικής ιθαγένειας. 

8. Με την υπ’ αριθμ. Φ. 107072/31129/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 16.12.2005 αίτηση 
πολιτογράφησης του ομογενούς αλλοδαπού ΕΥΑΓΓΕ- 
ΛΟΠΟΥΛΟΥ ΚΩΝΣΤΑΝΤΙΝΟΥ του ΜΟΣΧΟΥ, για την από¬ 
κτηση της Ελληνικής ιθαγένειας. 

9. Με την υπ’ αριθμ. Φ. 107108/31134/6.6.2007 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 26.1.2006 αίτηση 
πολιτογράφησης του ομογενούς αλλοδαπού ΝΤΕΓΙΡΜΕ- 
ΝΤΖΟΓΛΟΥ ΣΑΒΒΑ του ΔΗΜΗΤΡΙΟΥ, για την απόκτηση 
της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

(3) 

Ανάκληση απόφασης πολιτογράφησης αλλογενούς αλ¬ 
λοδαπής ΔΡΙΒΑ ΚΟΥΕΣΤΑ ΑΝΝΑΣ ΑΓΚΟΥΣΤΙΝΑΣ συζ. 
ΧΡΗΣΤΟΥ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 60964/27889/6.6.2007 απόφαση 
του Υφυπουργού Εσωτερικών Δημ. Διοίκησης & Αποκ/ 
σης, ανακαλείται η υπ’ αριθμ. Φ. 60964/13478/2.11.2005 

όμοια απόφασή μας που αφορούσε την πολιτογράφηση 
της αλλογενούς αλλοδαπής ΔΡΙΒΑ ΚΟΥΕΣΤΑ ΑΝΝΑΣ 
ΑΓΚΟΥΣΤΙΝΑΣ συζ. ΧΡΗΣΤΟΥ και δημοσιεύθηκε στο 
ΦΕΚ 1609/22.11.2005 (τ.Β') γιατί παρήλθε η προθεσμία 
του ενός έτους από την ημερομηνία δημοσίευσης της 
ως άνω υπουργικής απόφασης, χωρίς η ανωτέρω να 
παρουσιασθεί για να δώσει τον όρκο της Ελληνίδος 
πολίτη, σύμφωνα με το άρθρο 9 παρ. 1 του Κ. Ε. I, όπως 
αυτό τροποποιήθηκε με το άρθρο 4 του ν. 1438/1984. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

(4) 

Πολιτογράφηση Αλλογενούς Αλλοδαπού ΣΑΡΚΑΟΥΙ 
ΤΖΩΡΤΖ του ΓΚΑΪΕΝΤ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ.91866/21610/6.6.2007 απόφαση του 
Υφυπουργού Εσωτερικών Δημ. Διοίκησης & Αποκέντρω¬ 
σης, γίνεται δεκτή η από 4.1.2001 αίτηση πολιτογράφη¬ 
σης του αλλογενούς αλλοδαπού ΣΑΡΚΑΟΥΙ ΤΖΩΡΤΖ του 
ΓΚΑΪΕΝΤ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθ. 2/29391/0022 (5) 

Έγκριση υπερωριακής εργασίας υπαλλήλων με σχέση 
εργασίας Ιδιωτικού Δικαίου αορίστου χρόνου, της 
Γ.Γ.Π.Σ. του Υπουργείου Οικονομίας και Οικονομικών 
για το έτος 2007. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μισθο- 

λογικές ρυθμίσεις λειτουργών και υπαλλήλων του Δημοσί¬ 
ου .και άλλες συναφείς διατάξεις» (Φ.Ε.Κ. 297/Α/2003), 

όπως τροποποιήθηκε συμπληρώθηκε και ισχύει. 

2. Τις διατάξεις του άρθρου 40 του ν. 849/1978. 

3. Τις διατάξεις του π.δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το ν.δ. 264/1973. 

4. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου 
των Ο.Τ.Α. και των λοιπών Ν.Π.Δ.Δ.». 

5. Την υπ’ αριθμ. οικ.7093/0022/5.2.2004 κοινή υπουργι¬ 
κή απόφαση «επέκταση των διατάξεων του ν. 3205/2003 
στο προσωπικό με σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.». 

6. Την υπ’ αριθμ. 2 /40508/0004/23.7.2004 απόφαση 
μεταβίβασης αρμοδιοτήτων και εξουσίας να υπογρά¬ 
φουν «Με εντολή Υφυπουργού» στον Γενικό Γραμματέα 
Δημοσιονομικής Πολιτικής κ.λπ., όπως ισχύει. 

7. Την υπ’ αριθμ. 1888,1889/18.4.2007 «άδεια υπερωριακής 
εργασίας», της Δ/νσης Κοινωνικής Επιθεώρησης Αθηνών, 
του Σώματος Επιθεώρησης Εργασίας, του Υπουργείου 
Απασχόλησης και Κοινωνικής Προστασίας. 

8. Το γεγονός ότι από τις διατάξεις της παρούσας 
προκαλείται δαπάνη ύψους πενήντα χιλιάδων διακο- 
σίων σαράντα (50.240,00) ΕΥΡΩ που θα βαρύνει τον 


Προϋπολογισμό Εξόδων του Υπουργείου Οικονομίας 
και Οικονομικών, με Ειδικό Φορέα 23-150 και Κ.Α.Ε. 0511: 
44.500,00 ΕΥΡΩ και Κ.Α.Ε. 0512: 5.740,00 ΕΥΡΩ, οικονο¬ 
μικού έτους 2007. 

9. Τις υπάρχουσες υπηρεσιακές ανάγκες, αποφασί¬ 
ζουμε: 

1. Εγκρίνουμε απογευματινή και νυχτερινή υπερωριακή 
εργασία, για διακόσιους εξήντα επτά (267) υπαλλήλους 
με σχέση εργασίας Ιδιωτικού Δικαίου αορίστου χρόνου, 
της Γ ενικής Γ ραμματείας Πληροφοριακών Συστημάτων 
(Γ.Γ.Π.Σ.) του Υπουργείου Οικονομίας και Οικονομικών, 
για το χρονικό διάστημα από 1.5.2007 μέχρι και 31.12.2007 
και μέχρι εκατόν είκοσι (120) ώρες συνολικά για καθέ- 
ναν. 

2. Η κατανομή των ωρών κατά μήνα, θα γίνεται με από¬ 
φαση του Γ ενικού Γραμματέα της Γ ενικής Γ ραμματείας 
Πληροφορικών Συστημάτων του Υπουργού Οικονομίας 
και Οικονομικών, και σύμφωνα με τις εκάστοτε υπηρε¬ 
σιακές ανάγκες. 

3. Η παρούσα απόφαση έχει αναδρομική ισχύ ενός 
μηνός από τη δημοσίευση στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2007 

Με εντολή Υφυπουργού 
Ο Γ ενικός Γ ραμματέας 
ΓΕΩΡΓΙΟΣ ΚΟΥΡΗΣ 
-♦- 

Αριθ. Δ13/12057 (6) 

Κανονισμός Εσωτερικής Λειτουργίας Συμβουλίου 
Εθνικής Ενεργειακής Στρατηγικής. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του άρθρου 5 του ν. 3438/2006 «Σύσταση Συμβου¬ 
λίου Ενεργειακής Στρατηγικής - Ρύθμιση θεμάτων του 
Υπουργείου Ανάπτυξης» (ΦΕΚ Α' 33), όπως ισχύει. 

β. Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84). 

γ. Του Κώδικα νομοθεσίας για την Κυβέρνηση και 
τα Κυβερνητικά Όργανα, που κυρώθηκε με το άρθρο 
πρώτο του π.δ. 63/2005 (ΦΕΚ Α' 98) και ιδίως το άρθρο 
90 αυτού. 

2. Το υπ’ αριθμ. ΣΕΕΣ/24/2.5.2007 σχέδιο Κανονισμού 
Εσωτερικής Λειτουργίας. 

3. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Εγκρίνουμε τον Κανονισμό Εσωτερικής Λειτουργίας 
του Συμβουλίου Εθνικής Ενεργειακής Στρατηγικής, που 
έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ ΤΟΥ 
ΣΥΜΒΟΥΛΙΟΥ ΕΘΝΙΚΗΣ ΕΝΕΡΓΕΙΑΚΗΣ ΣΤΡΑΤΗΓΙΚΗΣ 

ΚΕΦΑΛΑΙΟ Α': ΟΛΟΜΕΛΕΙΑ ΣΥΜΒΟΥΛΙΟΥ ΕΘΝΙΚΗΣ 
ΕΝΕΡΓΕΙΑΚΗΣ ΣΤΡΑΤΗΓΙΚΗΣ (Σ.Ε.Ε.Σ) 

1. Συνεδριάσεις της Ολομέλειας του Σ.Ε.Ε.Σ 

α. Το Σ.Ε.Ε.Σ. συνεδριάζει σε Ολομέλεια, τακτικά μία 

φορά το μήνα, σε ημέρα και ώρα που καθορίζονται από 
τον Πρόεδρο αυτού. 

β. Το Σ.Ε.Ε.Σ., πέραν των τακτικών συνεδριάσεών του, 
συνεδριάζει σε Ολομέλεια και εκτάκτως, μετά από σύ¬ 
γκλησή του από τον Πρόεδρο, όταν αυτός κρίνει ότι οι 
ανάγκες το επιβάλλουν. 

Την έκτακτη σύγκληση του Σ.Ε.Ε.Σ. μπορεί επίσης να 
ζητήσουν τουλάχιστον τρία (3) μέλη του, με αίτησή τους 
προς τον Πρόεδρο, ο οποίος υποχρεούται να συγκα- 
λέσει το Σ.Ε.Ε.Σ. μέσα σε προθεσμία δέκα (10) ημέρων 
από την υποβολή της αίτησης. Στην αίτηση θα πρέπει 
να αναφέρονται με σαφήνεια τα θέματα με τα οποία 
θα ασχοληθεί το Σ.Ε.Ε.Σ. 

2. Αναπλήρωση του Προέδρου 

Τον Πρόεδρο του Σ.Ε.Ε.Σ., σε περίπτωση απουσίας ή 
κωλύματος του, αναπληρώνει ο Αντιπρόεδρος. Μετά 
από πρόταση του Προέδρου το Συμβούλιο ορίζει Μέλος 
του Σ.Ε.Ε.Σ. που αναπληρώνει τον Πρόεδρο σε περίπτω¬ 
ση απουσίας ή κωλύματος τόσον του ιδίου όσον και 
του Αντιπροέδρου. 

3. Τόπος Συνεδριάσεων 

Το Σ.Ε.Ε.Σ. συνεδριάζει στα γραφεία του, και σε εξαι¬ 
ρετικές περιπτώσεις, μπορεί να συνεδριάζει εγκύρως 
και σε άλλο τόπο, ιδιαίτερα στην έδρα του Υπουργείου 
Ανάπτυξης. 

4. Γραμματέας Συνεδριάσεων 

4.1. Το Σ.Ε.Ε.Σ, ορίζει, μετά από πρόταση του Προέδρου 
του, υπάλληλο της Ειδικής Επιστημονικής Γραμματείας 
με ειδική εμπειρία στα σχετικά θέματα, ως Γραμματέα 
των συνεδριάσεων. 

4.2. Ο Γ ραμματέας μεριμνά για την τήρηση των πρα¬ 
κτικών των Συνεδριάσεων του Σ.Ε.Ε.Σ., την επικύρωση 
και την υπογραφή και τη φύλαξή τους στο βιβλίο συ¬ 
νεδριάσεων. 

4.3. Ο Γ ραμματέας έχει επίσης την ευθύνη της υπο¬ 
γραφής και κοινοποίησης, αμέσως μετά την υπογραφή 
των οικείων πρακτικών των συνεδριάσεων, αντιγράφων 
των αποφάσεων ή αποσπασμάτων του διατακτικού αυ¬ 
τών στις αρμόδιες υπηρεσίες του Σ.Ε.Ε.Σ., για εκτέλεση 
και υλοποίησή τους. 

4.4. Προετοιμασία Συνεδριάσεων 

5.1 Στις συνεδριάσεις του Σ.Ε.Ε.Σ. τα θέματα ειση- 
γούνται ο Πρόεδρος ή ο Επιστημονικός Γραμματέας 
ή άλλο Μέλος αυτού, που ορίζεται με απόφαση του 
Προέδρου. 

5.2 Οι προϊσταμένοι των αρμοδίων τομέων της Ειδικής 
Επιστημονικής Γ ραμματείας καταθέτουν εγκαίρως στον 
Επιστημονικό Γ ραμματέα τις εισηγήσεις τους ενυπόγρα¬ 
φες και με μονογραφή σε κάθε σελίδα. 

5.3 Ο Επιστημονικός Γ ραμματέας υπογράφει τις ανω¬ 
τέρω εισηγήσεις με τις τυχόν παρατηρήσεις του και τις 
διαβιβάζει στον Πρόεδρο. 

5.4 Ο Πρόεδρος του Σ.Ε.Ε.Σ. καταρτίζει την Ημερήσια 
Διάταξη και την διαβιβάζει, μαζί με τις εισηγήσεις, προς 
τον Γραμματέα των συνεδριάσεων ο οποίος τις κατα¬ 
χωρεί στο πρωτόκολλο και τις αποστέλλει στα Μέλη 
του Συμβουλίου. 

5. Πρόσκληση στη Συνεδρίαση - Ημερήσια Διάταξη 

Το Σ.Ε.Ε.Σ. συγκαλείται από τον Πρόεδρό του, με έγ¬ 
γραφη πρόσκληση, που γνωστοποιείται στα Μέλη του 
δύο (2) τουλάχιστον εργάσιμες ημέρες πριν από τη συ¬ 
νεδρίαση. Στην πρόσκληση αναγράφονται με σαφήνεια 
και γνωστοποιούνται τα θέματα της Ημερήσιας Διάτα¬ 
ξης, συνοδευόμενα με τις σχετικές εισηγήσεις. 


6. Απαρτία 

Το Σ.Ε.Ε.Σ. βρίσκεται σε απαρτία όταν παρευρίσκο- 
νται ή αντιπροσωπεύονται σ’ αυτό το ήμισυ πλέον ενός 
των Συμβούλων, δηλαδή έξι (6) τουλάχιστον Μέλη και 
εφόσον τα Μέλη που παρίστανται αυτοπροσώπως είναι 
τουλάχιστον πέντε (5). 

7. Εκπροσώπηση Συμβούλου 

8.1 Σύμβουλος που απουσιάζει μπορεί να εκπροσωπεί¬ 
ται από άλλο Σύμβουλο. Κάθε Σύμβουλος που παρίστα- 
ται στη Συνεδρίαση του Σ.Ε.Ε.Σ. μπορεί να εκπροσωπεί 
ένα μόνο Σύμβουλο που απουσιάζει. 

8.2 Η εξουσιοδότηση εκπροσώπησης παρέχεται εγ- 
γράφως από τον εξουσιοδοτούντο, το δε σχετικό έγ¬ 
γραφο υποβάλλεται στο Γ ραμματέα των συνεδριάσεων 
το αργότερο με την έναρξη της συνεδρίασης. 

8.3 Σύμβουλος που αποχωρεί κατά την διάρκεια Συ¬ 
νεδρίασης δύναται, με προφορική δήλωση που κατα¬ 
γράφεται στα Πρακτικά, να εξουσιοδοτεί άλλο Σύμ¬ 
βουλο να τον εκπροσωπήσει κατά το υπόλοιπο της 
Συνεδρίασης. 

8. Έναρξη της Συνεδρίασης - Διαπίστωση Απαρτίας 

Στην αρχή κάθε συνεδρίασης ο Πρόεδρος ή ο Προε- 

δρεύων διαπιστώνει την ύπαρξη απαρτίας, προκειμένου 
να αρχίσει η συζήτηση των θεμάτων. Σε περίπτωση 
παρέλευσης τουλάχιστον τριάντα (30) λεπτών της ώρας 
από την αναγραφόμενη στην πρόσκληση ώρα χωρίς 
να έχει υπάρξει απαρτία, ο Πρόεδρος ή ο Προεδρεύων 
δικαιούται να κηρύξει την ματαίωση της συνεδρίασης. 
Για τη ματαιωθείσα συνεδρίαση συντάσσεται σχετικό 
πρακτικό που υπογράφεται από τα παρόντα Μέλη. 

9. Επικύρωση Πρακτικών Συνεδριάσεων 

10.1 Στην αρχή κάθε συνεδρίασης επικυρώνονται τα 
πρακτικά της προηγουμένης. Το Συμβούλιο πάντως 
δύναται να αναβάλλει την επικύρωση για προσεχή συ¬ 
νεδρίαση. 

Προσχέδιο των πρακτικών αυτών αποστέλλεται, δύο 
(2) τουλάχιστον ημέρες πριν την συνεδρίαση, σε όλα 
τα Μέλη του Σ.Ε.Ε.Σ. μαζί με την πρόσκληση στη συ¬ 
νεδρίαση. 

10.2 Τα Μέλη που ήσαν παρόντα, αποστέλλουν στον 
γραμματέα των συνεδριάσεων, το ταχύτερο δυνατόν με 
κάθε πρόσφορο τρόπο, τις τυχόν παρατηρήσεις τους, 
προκειμένου να οριστικοποιηθεί το τελικό κείμενο, το 
οποίο και τίθεται υπόψη των μελών οπωσδήποτε, πριν 
από την ώρα έναρξης της συνεδρίασης. Στη συνέχεια, 
και εφόσον δεν υπάρξει αντίρρηση, το Σ.Ε.Ε.Σ. επικυ¬ 
ρώνει τα πρακτικά της προηγούμενης συνεδρίασης. Τα 
πρακτικά αμέσως μετά την επικύρωσή τους υπογράφο¬ 
νται από τα Μέλη που ήταν παρόντα κατά τη συνεδρία¬ 
ση αυτή και από το Γ ραμματέα των συνεδριάσεων. 

10.3 Είναι δυνατή σε επείγουσες περιπτώσεις, μετά 
από πρόταση του Προέδρου ή Μέλους του Σ.Ε.Ε.Σ. και 
υπό την προϋπόθεση ότι θα συμφωνήσουν όλα τα παρό¬ 
ντα Μέλη, να επικυρωθεί ένα ορισμένο θέμα αυθημερόν. 
Στην περίπτωση αυτή, η σχετική απόφαση στην οποία 
γίνεται μνεία της αυθημερόν επικύρωσης, κοινοποιείται 
από το Γραμματέα των συνεδριάσεων στην αρμόδια 
υπηρεσία, την επομένη της συνεδρίασης ημέρα, για 
άμεση εκτέλεση. 

10. Συζήτηση των Θεμάτων της Ημερήσιας Διάταξης 

11.1 Αφού κατά τα οριζόμενα διαπιστωθεί η απαρτία, 

αρχίζει η συζήτηση των θεμάτων της ημερήσιας διά¬ 
ταξης με τη σειρά που αυτά έχουν εγγράφει για τη 

συνεδρίαση. Ο Πρόεδρος μπορεί, κατά την κρίση του, να 
προτάξει οποιοσδήποτε θέμα, εφόσον ειδικές συνθήκες 
το επιβάλλουν. 

11.2 Σε εξαιρετικές και επείγουσες περιπτώσεις, κατά 
την κρίση του Προέδρου ή του Προεδρεύοντος, είναι 
δυνατή η εγγραφή νέου θέματος στην ημερήσια διάτα¬ 
ξη, εφόσον παρίστανται ή αντιπροσωπεύονται όλα τα 
Μέλη του Σ.Ε.Ε.Σ. και κανείς δεν αντιλέγει στη λήψη της 
απόφασης εγγραφής του νέου θέματος. 

11. Συμμετοχή άλλων προσώπων σε Συνεδριάσεις 

12.1 Στις συνεδριάσεις του Σ.Ε.Ε.Σ. μπορούν να πα- 
ρίστανται, μετά από πρόσκληση του Προέδρου, οι Ει¬ 
σηγητές των θεμάτων προς παροχή των αναγκαίων 
διευκρινήσεων και πληροφοριών επί των συζητούμενων 
θεμάτων. 

12.2 Σε εξαιρετικές περιπτώσεις, μετά από πρόσκληση 
του Προέδρου και την σύμφωνη γνώμη των παρόντων 
Μελών, είναι δυνατόν να ζητηθεί η παρουσία και άλλων 
προσώπων, προκειμένου να προβούν σε διευκρινήσεις 
επί ορισμένων θεμάτων ή να απαντήσουν σε ερωτήσεις 
των Μελών. 

12.3 Τα πρόσωπα αυτά αποχωρούν οπωσδήποτε πριν 
την λήψη της απόφασης επί του συζητούμενου θέμα¬ 
τος. 

12. Λήψη Αποφάσεων και έγκριση Γνωμοδοτήσεων 

13.1 Μετά την ανάγνωση και ανάπτυξη της εισήγησης, 
ακολουθεί συζήτηση κατά την οποία το λόγο λαμβάνουν 
τα Μέλη του Σ.Ε.Ε.Σ. κατά τη σειρά αναγγελίας τους από 
τον Πρόεδρο. Η συζήτηση του θέματος ολοκληρώνεται 
με την ψηφοφορία. 

13.2 Οι αποφάσεις του Σ.Ε.Ε.Σ. λαμβάνονται με απόλυτη 
πλειοψηφία των μελών που είναι παρόντα και εκείνων 
που αντιπροσωπεύονται. Σε περίπτωση ισοψηφίας υπε¬ 
ρισχύει η ψήφος του Προέδρου. 

13.3 Για την έκδοση των γνωμοδοτήσεων του Σ.Ε.Ε.Σ. 
ακολουθείται η διαδικασία της προηγουμένης παρα¬ 
γράφου. 

13. Τήρηση Πρακτικών 

14.1 Οι συζητήσεις και αποφάσεις του Σ.Ε.Ε.Σ. κατα- 
χωρούνται σε ειδικό βιβλίο πρακτικών. 

14.2 Στα πρακτικά καταχωρούνται τα ονοματεπώνυμα 
των παρισταμένων ή εκπροσωπηθέντων κατά τη συνε¬ 
δρίαση Μελών του Σ.Ε.Ε.Σ. 

14.3'Υστερα από αίτηση Μέλους τους Σ.Ε.Ε.Σ., ο Πρόε¬ 
δρος υποχρεούται να καταχωρήσει στα πρακτικά ακριβή 
περίληψη της γνώμης του. 

14.4 Αντίγραφα ή αποσπάσματα πρακτικών του Σ.Ε.Ε.Σ., 
που κοινοποιούνται εκτός των υπηρεσιών, υπογράφονται 
από τον Πρόεδρο ή τον Επιστημονικό Γραμματέα. 

14. Δικαίωμα Πληροφόρησης των Μελών του Σ.Ε.Ε.Σ. 

Κάθε Μέλος του Σ.Ε.Ε.Σ. δικαιούται, στο πλαίσιο της 

άσκησης των καθηκόντων του, να λαμβάνει γνώση κάθε 
θέματος αρμοδιότητας του Σ.Ε.Ε.Σ. 

15. Υποχρέωση Τήρησης Εχεμύθειας 

Τα Μέλη του Σ.Ε.Ε.Σ. οφείλουν να τηρούν εχεμύθεια 
για τις υποθέσεις των οποίων λαμβάνουν γνώση στο 
πλαίσιο άσκησης των καθηκόντων τους. 

16. Εκπροσώπηση του Σ.Ε.Ε.Σ. 

Το Σ.Ε.Ε.Σ. εκπροσωπείται ενώπιον κάθε αρχής της 
ημεδαπής και αλλοδαπής, από τον Πρόεδρό του και με 
απόφαση ή αποφάσεις του Πρόεδρου από τον Επιστη¬ 
μονικό Γ ραμματέα ή άλλο Μέλος του. 


ΚΕΦΑΛΑΙΟ Β': ΕΠΙΣΤΗΜΟΝΙΚΗ ΓΡΑΜΜΑΤΕΙΑ 

1. Σύνθεση της Ειδικής Επιστημονικής Γραμματείας 

1.1. Στην Ειδική Επιστημονική Γραμματεία προΐσταται 
ο Επιστημονικός Γραμματέας του Σ.Ε.Ε.Σ. που ορίζεται 
με απόφαση του Υπουργού Ανάπτυξης, σύμφωνα με 
το άρθρο 3 παρ. 2 του ν. 3438/2006. Ο Επιστημονικός 
Γ ραμματέας είναι ο διοικητικός και πειθαρχικός προϊ¬ 
στάμενος των υπαλλήλων που υπηρετούν στην Ειδική 
Επιστημονική Γραμματεία ως: α) ειδικοί επιστήμονες, β) 
τακτικό προσωπικό, γ) αποσπασμένοι, δ) ειδικοί συνερ¬ 
γάτες, κατά τα οριζόμενα στο άρθρο 4 του ν. 3438/2006, 
όπως ισχύει. 

1.2. Οι προσλήψεις και οι αποσπάσεις των προσώπων 
που υπηρετούν στην Ειδική Επιστημονική Γραμματεία 
διενεργούνται σύμφωνα με τα προβλεπόμενα από τις 
διατάξεις του άρθρου 4 του ν. 3438/2006, όπως ισχύει 
και από τις άλλες διατάξεις, στις οποίες το άρθρο αυτό 
παραπέμπει. 

2. Διάρθρωση της Ειδικής Επιστημονικής Γ ραμματεί¬ 
ας 

Η Ειδική Επιστημονική Γραμματεία διαρθρώνεται σε 
τομείς, με τις αντίστοιχες αρμοδιότητες, ως ακολού¬ 
θως: 

α) Τομέας Ενεργειακής Τεχνολογίας. Ο τομέας αυτός 
είναι αρμόδιος για την παρακολούθηση και αξιολόγηση 
των τεχνολογιών που υλοποιούνται ή βρίσκονται σε 
πειραματικό στάδιο για την ανεύρεση, εκμετάλλευση, 
παραγωγή συμβατικών και μη, ενεργειακών καυσίμων, 
την μετατροπή από μια μορφή ενέργειας σε άλλη, την 
παρακολούθηση και αξιολόγηση των συναφών τεχνο¬ 
λογιών για την επεξεργασία, διάθεση και αποθήκευση 
ενεργειακών παραγώγων και αποβλήτων, καθώς και την 
εφαρμογή τεχνολογιών που σχετίζονται με την εξοικο¬ 
νόμηση ενέργειας σε βιομηχανικές και οικιστικές δρα¬ 
στηριότητες και το περιβάλλον. 

β) Τομέας Ενεργειακής Οικονομίας. Ο τομέας αυτός 
είναι αρμόδιος για την οικονομική ανάλυση και αξιολό¬ 
γηση των ενεργειακών τάσεων και επιπτώσεων στην 
Εθνική Οικονομία, των ενεργειακών επενδύσεων και 
των μεθόδων τιμολόγησης ενεργειακών προϊόντων και 
παραγώγων. 

γ) Τομέας Θεσμικών Ενεργειακών Θεμάτων και Νομο¬ 
θεσίας. Ο τομέας αυτός είναι αρμόδιος για την παρα¬ 
κολούθηση, σε εθνικό και διεθνές επίπεδο, των νομο- 
θετημάτων που αφορούν την ενέργεια, την μελέτη των 
επιπτώσεων σε θεσμικό επίπεδο από την υιοθέτηση ή 
την πρόθεση υιοθέτησης νέας νομοθεσίας που αφορά 
την ενέργεια και την σύνταξη προτάσεων για την κωδι¬ 
κοποίηση και απλοποίηση της νομοθεσίας που αφορά 
σε ζητήματα ενέργειας και περιβάλλοντος. 

δ) Τομέας Διαχείρισης. Ο τομέας αυτός είναι αρμό¬ 
διος για την διοικητική, οικονομική και πληροφοριακή 
υποστήριξη των οργάνων της Ειδικής Επιστημονικής 
Γ ραμματείας, καθώς και του Συμβουλίου. 

Με απόφαση του Σ.Ε.Ε.Σ., μετά από εισήγηση του Επι¬ 
στημονικού Γ ραμματέα, οι παραπάνω τομείς μπορεί να 
διαρθρωθούν, περαιτέρω, καθέτως για την απρόσκοπτη 
και αποτελεσματική λειτουργία τους. 

3. Στελέχωση και Ευθύνες Προσωπικού 

Με απόφαση του Επιστημονικού Γραμματέα τοπο¬ 
θετείται το προσωπικό της Ειδικής Επιστημονικής 
Γραμματείας στις θέσεις για τις οποίες προσελήφθη 
ή αποσπάσθηκε από άλλες Υπηρεσίες σύμφωνα με το 

άρθρο 4 του ν. 3438/2006. Ο Επιστημονικός Γραμματέας 
δύναται να συστήνει Ομάδες Εργασίας για την μελέτη 
θεμάτων που εμπίπτουν στις αρμοδιότητες του Σ.Ε.Ε.Σ. 
και απαιτούν την εμπλοκή πολλών ειδικοτήτων. 

Η υπηρεσιακή κατάσταση και πειθαρχική ευθύνη των 
υπαλλήλων διέπεται από τις διατάξεις που διέπουν, 
αντιστοίχως, τους τακτικούς υπαλλήλους (του Υπαλ¬ 
ληλικού Κώδικα - ν. 3528/2007) και τους υπαλλήλους 
με σχέση εργασίας ιδιωτικού δικαίου αορίστου χρόνου 
του Δημοσίου, των Οργανισμών Τοπικής Αυτοδιοίκησης 
και λοιπών Νομικών Προσώπων Δημοσίου Δικαίου (π.δ. 
410/1988). 

Το προσωπικό έχει την ευθύνη να τηρεί τους κα¬ 
νονισμούς που θεσπίζει το Σ.Ε.Ε.Σ. για την εύρυθμη 
λειτουργία του, και να επιδεικνύει αντικειμενικότητα 
και εχεμύθεια κατά την εκτέλεση του έργου που του 
ανατίθεται. 

4. Αποδοχές προσωπικού 

4.1. Οι αποδοχές των Ειδικών Επιστημόνων, καθορίζο¬ 
νται με κοινή απόφαση των Υπουργών Οικονομίας και 
Οικονομικών και Ανάπτυξης, σύμφωνα με τις εκάστοτε 
ισχύουσες διατάξεις που αφορούν τους ειδικούς επι¬ 
στήμονες του δημοσίου. 

4.2. Οι αποδοχές του τακτικού προσωπικού καθορίζο¬ 
νται σύμφωνα με τις διατάξεις του ν. 3205/2003, όπως 
εκάστοτε ισχύει. 

4.3. Οι αποδοχές του αποσπώμενου προσωπικού βα¬ 
ρύνουν τον προϋπολογισμό του Σ.Ε.Ε.Σ. 

4.4. Οι αποδοχές των ειδικών συνεργατών καθορίζο¬ 
νται με κοινή υπουργική απόφαση, όπως προβλέπεται 
στην παρ. 1 του άρθρου 8 του ν. 2623/1998. 

ΚΕΦΑΛΑΙΟ Γ': ΠΡΟΫΠΟΛΟΓΙΣΜΟΣ ΚΑΙ ΔΙΑΧΕΙΡΙΣΗ 

1. Προϋπολογισμός 

Η Ειδική Επιστημονική Γραμματεία συντάσσει ετη- 
σίως προϋπολογισμό για τις ανάγκες λειτουργίας του 
Σ.Ε.Ε.Σ. τον οποίο αφού εγκρίνει το Σ.Ε.Ε.Σ. υποβάλλει 
στο Υπουργείο Ανάπτυξης, μέχρι την 30η Σεπτεμβρίου 
εκάστου έτους. Ειδικά, για το έτος 2007 ο προϋπολογι¬ 
σμός θα υποβληθεί εντός του Α' εξαμήνου του 2007. 

2. Κανονισμός Διαχείρισης 

Το Σ.Ε.Ε.Σ. συντάσσει Κανονισμό Διαχείρισης τον οποίο 
υποβάλλει στο Υπουργείο Ανάπτυξης για έγκριση. 

3. Εξουσιοδοτήσεις 

Το Σ.Ε.Ε.Σ. δύναται να παρέχει στον Πρόεδρο, στον 
Αντιπρόεδρο, στον Επιστημονικό Γραμματέα, σε Μέλη 
του ή και σε στελέχη της Ειδικής Επιστημονικής Γραμ- 
ματείας γενικές ή ειδικές εξουσιοδοτήσεις για την εκ¬ 
πλήρωση της αποστολής του. 

4. Λοιποί κανονισμοί 

Στο πλαίσιο του ειδικού σχετικού κονδυλίου που 
προβλέπεται στον προϋπολογισμό του Σ.Ε.Ε.Σ. από τον 
Υπουργό Ανάπτυξης, η Ειδική Επιστημονική Γραμματεία 
εισηγείται προς το Σ.Ε.Ε.Σ. και μεριμνά για την ανάθεση 
μελετών σε τρίτους κατά τα προβλεπόμενα στην περί¬ 
πτωση θ' της παραγράφου 1 του άρθρου 2. 

5. Διαχειριστικός και Κατασταλτικός Έλεγχος 

Ο διαχειριστικός και κατασταλτικός έλεγχος ασκείται 
από το Υπουργείο Ανάπτυξης και το Ελεγκτικό Συνέ¬ 
δριο, σύμφωνα με τις σχετικές διατάξεις της υπ’ αριθμ. 
2174/29.1.2007 κοινής υπουργικής απόφασης όπως εκά¬ 
στοτε ισχύει. 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2007 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. Β3/175 (7) 

Τροποποίηση της υπ’ αριθμ. Β3 - 77/06 ΦΕΚ 526/27.4.2006 
απόφασης σχετικά με εξουσιοδότηση για υπογραφή 
εγγράφων «Με εντολή Υφυπουργού». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 23, 25 και 29 του ν. 
1558/1985 (ΦΕΚ 137/Α/1985) «Κυβέρνηση και Κυβερνητικά 
Όργανα» και το άρθρο 41 του ν. 1828/1989 «Τροποποίηση 
στη φορολογία εισοδήματος φυσικών προσώπων» με το 
οποίο προστέθηκε παρ. 5 στο άρθρο του ν. 1558/1985 
όπως τροποποιήθηκε και ισχύει. 

2. Τις διατάξεις του π.δ. 397/1988 (ΦΕΚ 185/Α/88) «Οργα¬ 
νισμός του Υπουργείου Εμπορίου», όπως τροποποιήθηκε 
και συμπληρώθηκε με το π.δ. 59/1966 (ΦΕΚ 51/Α/18.3.1996) 
και π.δ. 197/1997 μεταγενέστερα και ισχύει. 

3. Τις διατάξεις του π.δ. 27/1.2.1996 (ΦΕΚ 19/Α/96) 
«Συγχώνευση των Υπουργείων Τουρισμού, Βιομηχα¬ 
νίας - Ενέργειας και Τεχνολογίας και Εμπορίου στο 
Υπουργείο Ανάπτυξης όπως ισχύει μετά την έκδοση του 
π.δ. 122/2004 (ΦΕΚ 85/Α/2004 Ανασύσταση Υπουργείου 
Τουρισμού). 

4. Τις διατάξεις του π.δ. 197/1997 «Σύσταση Γενικής 
Γραμματείας Καταναλωτή και καθορισμός των αρμο¬ 
διοτήτων της» (ΦΕΚ 156/Α/30.7.1997). 

5. Τις διατάξεις του άρθρου 27 του ν. 2081/1992 (ΦΕΚ 
154/Α/92) με το οποίο προστέθηκε άρθρο 29Α στον ν. 
1558/1985 (ΦΕΚ 137/Α/85) και τροποποιήθηκε με το άρθρο 
1 παρ. 2α του ν. 2469/1997 (ΦΕΚ 38/Α/97). 

6. Την υπ’ αριθμ. Δ.15/Α/Φ19/ΟΙΚ. 4040/24.2.2006 κοινή 
απόφαση του Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αναστάσιο Νεράντζη και Ιωάννη Παπαθανασίου» 
(ΦΕΚ 249/Β/27.2.2006). 

7. Την υπ’ αριθμ. Β3 - 77/14.4.2006 απόφαση του Υφυ¬ 
πουργού Ανάπτυξης Ιωάννη Παπαθανασίου «Εξουσιο¬ 
δότηση για Υπογραφή Εγγράφων». 

8. Την υπ’ αριθμ. Β3 -186/9.10.2006 απόφαση του Υφυ¬ 
πουργού Ανάπτυξης Ιωάννη Παπαθανασίου περί τροπο¬ 
ποίησης της υπ’ αριθμ. Β3 - 77/2006 απόφασης. 

9. Την υπ’ αριθμ. Β3 - 24/27.2.2007 απόφαση του Υφυ¬ 
πουργού Ανάπτυξης Ιωάννη Παπαθανασίου περί τροπο¬ 
ποίησης της υπ’ αριθμ. Β3 - 77/2006 απόφασης. 

10. Το υπ’ αριθμ. Κ3 - 4619/14.5.2007 έγγραφο της Διεύ¬ 
θυνσης Ασφαλιστικών Επιχειρήσεων με το από 10.5.2007 
συνημμένο ενημερωτικό σημείωμα. 

11. Τις διατάξεις των άρθρων 8,9 και 17 του ν.δ. 400/ 
70 (περί ιδιωτικής επιχείρησης ασφαλίσεων), όπως ισχύ¬ 
ουν. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τροποποιούμε την υπ’ αριθμ. Β3 - 77/14.4.2006 απόφα¬ 
ση εξουσιοδότησης υπογραφής εγγράφων «με εντολή 
Υφυπουργού» ΦΕΚ 526/27.4.2006, ως κατωτέρω: 

Άρθρο 6 

ΓΕΝΙΚΟΣ ΔΙΕΥΘΥΝΤΗΣ ΕΣΩΤΕΡΙΚΟΥ ΕΜΠΟΡΙΟΥ 

Προστίθεται η παράγραφος 8 ως εξής: 

Αποφάσεις για αποδέσμευση και εκ νέου δέσμευση 
περιουσιακών στοιχείων ασφαλιστικών επιχειρήσεων 
που έχουν διατεθεί σε ασφαλιστική τοποθέτηση και 
τα οποία έχουν δεσμευθεί με απόφαση του Υπουργού 
Ανάπτυξης, σύμφωνα με τις διατάξεις των άρθρων 9 και 
17 γ του ν.δ. 400/1970, όπως ισχύουν, με σκοπό την, σύμ¬ 
φωνα με τις διατάξεις του άρθρου 8 του ν.δ. 400/1970 
όπως ισχύει, μεταβολή ή τροποποίηση των εν λόγω 
περιουσιακών στοιχείων. 

Κατά τα λοιπά ισχύει η υπ’ αριθμ. Β3 - 77/14.4.2006 
απόφαση όπως έχει τροποποιηθεί μέχρι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2007 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθ. 30525/1096 (8) 

Προσθήκη τμήματος στη Μ. Σ. Δωδεκανησιακού 
Ομίλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α/2003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» «(ΦΕΚ 98/τ.Α/2005). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων. (ΦΕΚ7/τ.Α/1966). 

ε. Την υπ’ αριθμ. ΥΠ. ΠΟ/78036/2473/19.10.2004 υπουρ¬ 
γική απόφαση «καθορισμός προδιαγραφών κτιρίων για 
στέγαση μουσικού εκπαιδευτηρίου». 

2. Την υπ’ αριθμ. ΥΠ.ΠΟ/ΓΝΟΣ/49Θ95/30.10.1991 από¬ 
φαση «Μεταβίβαση αρμοδιοτήτων Υπουργού και δικαι¬ 


ώματος υπογραφής «Με εντολή Υπουργού στους Γ εν. 
Γ ραμματείς, Γ εν. Διευθυντές, Προϊσταμένους Δ/νσεων, 
Τμημάτων, Γραφείων της Κ.Υ. του ΥΠ.ΠΟ» (ΦΕΚ 987/ 
Τ.Β728.11.1991). 

3. Την υπ’ αριθμ. 54770/3699/30.1.1986 απόφαση του 
ΥΠΠΟ, με την οποία χορηγήθηκε άδεια ιδρύσεως και 
λειτουργίας στη Μουσική Σχολή Δωδεκανησιακού Ομί¬ 
λου (ΦΕΚ 104/Β/1986). 

4. Την από 27.3.2007 αίτηση της Μουσικής Σχολής 
Δωδεκανησιακού Ομίλου με τα συνημμένα δικαιολογη- 
τικά, αποφασίζουμε: 

1. Εγκρίνουμε την λειτουργία στη Μουσική Σχολή Δω- 
δεκανησιακού Ομίλου τμήματος Ευθυαύλου. 

2. Από τις διατάξεις της παρούσης, δεν προκαλείται 
δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2007 

Με εντολή Υπουργού 

Η Προϊσταμένη της Διεύθυνσης 
ΒΑΣΙΛΙΚΗ ΜΑΝΙΑΚΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθμ. Φ. 76091/21914/18.5.2007 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 871/4.6.2007 (τ.Β) 
διορθώνεται: 
από το λανθασμένο: 
β) «ΔΗΜΑ ΕΥΤΥΧΙΑΣ του ΒΑΓΓΕΛΗ» 
στο ορθό: 

β) «ΔΗΜΑ ΕΥΤΥΧΙΑΣ συζ. ΒΑΓΓΕΛΗ». 

(Από το Υπουργείο Εσωτερικών, Δημόσιας 
Διοίκησης και Αποκεντρώσης) 

-♦- 

( 10 ) 

Στην υπ’ αριθμ. Φ. 74247/16202/10.5.2007 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 807/22.5.2007 
(τ.Β') ως προς το πατρώνυμο του ομογενούς αλλοδαπού 
ΤΟΤΟΣΗ ΓΙΑΝΝΗ διορθώνεται: 
από το λανθασμένο: 

«του ΣΠΥΡΟ» 
στο ορθό: 

«του ΣΠΥΡΟΥ». 

(Από το Υπουργείο Εσωτερικών, Δημόσιας 
Διοίκησης και Αποκεντρώσης) 




II ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

